b'\n_START_ARTICLE_\nAvoyel\n_START_SECTION_\nPovijest\n_START_PARAGRAPH_\nAvoyele prvi spominje Iberville 1699. godine pod imenom Tassenocogoula, a posje\xc4\x87uje ih 1700. i tada ih ve\xc4\x87 nazivi Little Taensas. Zemlja im je plodna i atraktivna, pogodna za uzgoj kukuruza i povr\xc4\x87a, ispresijecana brojnim malenim jezerima. Dolaskom bijelaca Avoyeli dospijevaju postati vlasnici konja koje po\xc4\x8dinju uzgajati, a kasnije i goveda. Kao saveznici Francuza, ka\xc5\xbee Du Pratz, Avoyeli po\xc4\x8dinju svoju uzgojenu stoku (Krave i bikove), te konje prodavati francuskim naseljenicima Louisiane. U 18. stolje\xc4\x87u dolazi do pokreta plemena na Zaljevu. U njihov kraj dolaze Biloxi, pleme iz grupe Siouan i drugi, te zauzimaju sebi novi dom. Godine 1764. oni u\xc4\x8destvuju zajedno sa Ofo, Tunica i Choctaw Indijancima u napadu na englesku regimentu na Mississippiju. Do pred kraj 18. stolje\xc4\x87a oni su se ve\xc4\x87 pomije\xc5\xa1ali s novoprido\xc5\xa1licama a njihov jezik je nestao. Godine 1805. (prema Sibleyu \xc4\x8diji su izvje\xc5\xa1taji nepouzdani) preostalo je tek dvije ili tri \xc5\xbeene. Godine 1932. umro je posljednji individualac koji je u sebi imao avojelske krvi._NEWLINE_Danas, po\xc4\x8detkom 21. stolje\xc4\x87a Pleme broji preko 230 pripadnika a sebe nazivaju Avogel, ili "The Flint People".'